﻿ MECANISMELE DE CONSTRUCŢIE ŞI DECONSTRUCŢIE A STIGMATIZĂRII,  ÎN CAZUL ROMILOR DIN ROMÂNIA LAURA SURDU enomenul prestigiului social corespunde, la prima vedere, doar unei identităţi sociale pozitive a individului. Prestigiul are însă F şi o componentă negativă, putând fi instrumentalizat ca proastă reputaţie (reputaţie negativă). Individul aflat în această situaţie este probabil să fie subiect al stigmatizării. Am identificat populaţia de romi din România ca fiind puternic stigmatizată, atât datorită consecinţelor istorice, cât şi celor sociale actuale. Modurile în care stigmatizarea este construită şi deconstruită în cazul romilor sunt şi ele atât individuale, cât şi sociale. Conştiinţa stigmei este prezentă, cu intensităţi diferite, în toate cazurile. Cuvinte-cheie: identitate socială, prestigiu social, reputaţie, stigmat/ stigmatizare, discriminare. PRESTIGIUL SOCIAL NEGATIV SAU CUM SE CONSTRUIEŞTE STIGMATIZAREA Prestigiul social este un concept de graniţă în sociologie, fiind întâlnit în teoriile stratificării sociale, în teoriile prestigiului ocupaţional, precum şi în teoria elitelor. Teoriile despre prestigiu diferă, după cum prestigiul este privit ca realizare (achievement), stimă, onoare sau charismă (Wegener, B., 1992). Prestigiul unui individ poate fi evaluat formal (de exemplu, prin diplome educaţionale, medalii şi titluri de merit, prin cuantificarea averii etc.) şi informal (prin reputaţie). Prestigiul este indisolubil legat de un status social ridicat (conferit în principal de ocupaţie, venit şi nivelul educaţional) dobândit şi/sau moştenit şi este un atribut esenţial pentru elite, deoarece le asigură diferenţierea, nota distinctivă faţă de mase. Prestigiul social, înţeles ca poziţie socială de status în ierarhia socială, are o dimensiune puternic subiectivă, fiind determinat atât prin autopercepţie (stimă de sine), cât şi prin percepţia celorlalţi (reputaţie). În interacţiunea cu ceilalţi, predomină fie statusul determinat de venit, fie statusul ocupaţional, fie cel educaţional, în funcţie de contextul social. În situaţia în care cele trei tipuri de status sunt coborâte, este foarte probabil ca persoana în cauză să fie expusă stigmatizării. Stigmatizarea este un proces de interacţiune socială care presupune Adresa de contact a autorului: Laura Surdu, Institutul de Cercetare a Calităţii Vieţii, Calea 13 Septembrie, nr. 13, sector 5, 050711, Bucureşti, România, e-mail: laurasurdu@yahoo.com. CALITATEA VIEŢII, XXI, nr. 1–2, 2010, p. 51–70 52 LAURA SURDU 2 un subiect (persoană, individ, actor social) şi un agent al stigmatizării – difuz sau explicit, evident. Fenomenul de prestigiu social corespunde, la prima vedere, doar unei identităţi sociale pozitive a individului. Prestigiul (ca şi valoarea) este un termen eo ipso pozitiv (deşi iniţial etimologic termenul de prestigiu avea o conotaţie 1 ). Prestigiul implică o funcţie de evaluare şi se poate întâlni la orice nivel negativă al structurii sociale. Savantul, dar şi borfaşul pot avea prestigiu. Un criminal celebru sau un dictator pot dispune de prestigiu, chiar dacă faptele lor sunt condamnabile. În situaţia în care atributele şi caracteristicile care determină identitatea socială a individului sunt negative nu se mai poate vorbi despre prestigiu pozitiv, ci de prestigiu negativ sau proastă reputaţie. Individul aflat în această situaţie este probabil să fie subiect al stigmatizării. În continuare vom vedea cum s-a construit temporal acest stigmat (prestigiu negativ sau reputaţie negativă) în cazul populaţiei de romi din România şi care sunt mecanismele utilizate de romi pentru a face faţă sau a ieşi de sub identitatea socială stigmatizantă care le este atribuită. Mai întâi, vom analiza pe scurt conceptele de identitate socială şi de stigmat, pentru a putea arăta cum prestigiul negativ, înţeles ca stigmat, se aplică în mod generalizat şi stereotip etniei romilor. Identitate socială Poziţia relativă a unui individ în sistemul social şi experienţa sa de viaţă contribuie la conturarea identităţii de sine a individului. Identitatea de sine se formează ca urmare a interacţiunii cu ceilalţi, iniţial cu cei apropiaţi (în procesul socializării) şi ulterior cu persoane aparţinând unor grupuri sociale diferite, mai largi. Individul are o serie de identităţi (personale şi sociale) pe care şi le exhibă în mod diferit, în funcţie de contextul social. Identitatea socială este un termen mai larg decât cel de status social, a cărui referinţă principală este ocupaţia (Goffman, 1963). Conceptul de identitate socială se referă la identitatea unei persoane ca membru al unui grup social. Identitatea socială este aceea pe care o împărţim cu alţii, similari din anumite puncte de vedere. Teoria identităţii sociale a fost dezvoltată de Henri Tajfel şi John Turner în 1979 în studiile lor de psihologie socială, care priveau relaţiile dintre grupurile sociale. În concepţia acestor autori, teoria identităţii sociale include trei idei centrale: categorizarea, identificarea şi comparaţia. Obişnuim să categorizăm ca să înţelegem mai uşor un context social. De exemplu, spunem despre o persoană că aparţine unei anumite categorii sociale şi, din caracteristicile generale ale acelei categorii, inferăm caracteristici despre persoană şi ne facem cu uşurinţă o părere despre ea. Identificarea ne permite sa poziţionăm un individ în grupul căruia considerăm că îi aparţine. Această 1 Praestigium (lat.) = prestidigitaţie, iluzia sau înşelătoriile practicate de un magician (Dicţionar de sociologie, 1993). 3 MECANISMELE DE CONSTRUCŢIE ŞI DECONSTRUCŢIE A STIGMATIZĂRII 53 apartenenţă la diverse grupuri sociale contribuie la construcţia identităţii de sine şi a stimei de sine. Într-un anume fel, suntem ceea ce sunt prietenii, cunoştinţele noastre şi grupul mai larg din care facem parte. Distincţia dintre in-groups şi out-groups este distincţia dintre „noi” şi „ceilalţi”. Al treilea element al teoriei identităţii sociale este comparaţia. Psihosociologii au demonstrat experimental că există erori pe care le facem în favoarea noastră atunci când comparăm grupul căruia îi aparţinem cu alte grupuri. La întrebarea Cum îşi câştigă grupurile prestigiul?, Tajfel şi Turner au răspuns că membrii unui grup îşi compară grupul cu alte grupuri pentru ca să-şi definească propriul grup în mod pozitiv şi, implicit, să se vadă pe ei înşişi într-o lumină pozitivă. Distinctivitatea pozitivă se manifestă atunci când oamenii tind să-şi vadă propriul grup ca fiind mai bun decât alte grupuri. Distinctivitatea negativă apare atunci când încerci să minimizezi diferenţele dintre grupuri, astfel încât propriul grup să fie văzut favorabil. Autorii citaţi găsesc şi o altă legitate, şi anume aceea că grupurile aleg criterii de comparaţie care să maximizeze caracteristicile pozitive ale propriului grup. De exemplu, grupurile care se percep pe ele însele ca având un status înalt pe o anumită dimensiune aleg acea dimensiune ca bază a comparaţiei. Grupurile cu status coborât pe o anumită dimensiune caută să minimizeze diferenţele pe acea dimensiune sau să aleagă o nouă dimensiune ca termen al comparaţiei. Ce este stigmatul? De la gândirea stereotipică la gândirea stigmatizantă Sensul iniţial al termenului , cuvânt de origine greacă, se referea la semnele efectuate pe corp ca indiciu al unei moralităţi îndoielnice. Tăieturile şi arderile practicate pe corp serveau ca semne distinctive pentru sclavi, criminali, hoţi, trădători şi prostituate. Astfel de semne avertizau asupra caracterului respectivei persoane. Inclusiv leproşii, evident însemnaţi pe întreaga suprafaţă a corpului, erau consideraţi în Evul Mediu ca purtători ai patimilor datorită nerespectării graţiei divine. Boala fizică (lepra) era explicată religios. Vechii greci însemnau cu fierul roşu pe sclavii fugari sau pe criminali. De aici îşi are originea (R. M. Page, 1984). Studiul teoretic cel mai pertinent asupra stigmei este cel al lui Ervin Goffman din 1963. Goffman pune în legătură cu conceptul de , pe care îl consideră mai potrivit pentru a categoriza o persoană decât conceptul de , care nu poate explica atribute personale care ies din sfera ocupaţională (cum ar fi, de exemplu, onestitatea). Goffman denumeşte identitate socială actuală atributele pe care o persoană le posedă şi le poate demonstra şi identitate socială virtuală atributele pe care le putem asuma despre o persoană, care sunt o consecinţă, un „efect” al comportamentului acesteia şi care nu sunt direct observabile, ci doar prezumabile. Stigma este un astfel de atribut vizibil, evident, discreditant şi face parte din prima categorie (identitatea socială actuală a individului). Cu alte cuvinte, un handicap, o slăbiciune, o inadecvanţă, 54 LAURA SURDU 4 o deteriorare, o incongruenţă constituie o stigmă. În mod subtil, Goffman notează că nu toate atributele indezirabile sunt stigmatizante, ci doar cele care sunt incongruente cu stereotipurile noastre, cu aşteptările noastre despre cum ar trebui să fie un anumit individ. Dacă am înţeles bine cadrul teoretic pe care l-a propus Goffman, exemplul următor ar trebui să-l ilustreze. Astfel, o ocupaţie precum aceea de gunoier este stigmatizantă pentru orice om, dar mai puţin stigmatizantă pentru o persoană de etnie romă, conform cu aşteptările generale coborâte vizavi de această etnie. Stigma este […] un tip special de relaţie între atribut şi stereotip (Goffman, 1963, p. 4). Conform teoriei lui Goffman, există trei tipuri de stigmat: 1. stigmatul datorat unor diformităţi fizice, 2. stigmatul datorat unor lipsuri ale caracterului individual, perceput ca având dorinţe slabe, pasiuni dominatoare sau nenaturale, credinţe înşelătoare sau rigide (aceste lipsuri, de exemplu, se pot datora unor boli psihice, încarcerării, comportamentului adictiv, alcoolismului, şomajului, homosexualităţii, încercărilor suicidare şi comportamentului politic radical) şi 3. stigmat tribal, care se transmite ereditar prin rasă, naţiune şi religie. În toate aceste cazuri variate de stigmat […] se găsesc aceleaşi caracteristici sociologice: un individ care ar fi fost primit uşor într-un context social comun […] posedă un atribut care îl scoate în evidenţă şi ne îndepărtează de el […]. El posedă un stigmat, o diferenţiere indezirabilă de la ceea ce am anticipat (Goffman, 1963, p. 5) . „Credem că un individ care are un stigmat nici măcar nu este o fiinţă umană”, spune Goffman (1963), (p. 5), iar această credinţă ne determină să exersăm variate discriminări în ceea ce priveşte persoana respectivă, unele chiar neintenţionate, dar care, în mod sistematic, îi reduc şansele în viaţă. Adeseori ne construim o teorie despre stigmat, o ideologie prin care căutăm să explicăm inferioritatea individului stigmatizat şi căutăm să ne convingem prin această construcţie de pericolul pe care îl reprezintă. De exemplu, caracterul iniţial nomad al romilor a născut, probabil, poveşti precum aceea despre ţiganul care bagă în sac copiii şi îi fură. Această temă se regăseşte în opere literare, muzicale şi cinematografice binecunoscute, însă a devenit totodată şi o pildă educativă frecvent întâlnită în socializarea primară, chiar şi în cazul unor familii cu un nivel educaţional ridicat. Povestea, având la bază un comportament indezirabil, a devenit stereotip negativ la adresa romilor şi poate fi generatoare de prejudicii, indiferent de caracterul său intenţional sau neintenţional. Cel mai mare prejudiciu adus etniei rome este acela de etichetare negativă a unui întreg grup etnic (de exemplu, romii sunt hoţi, deci persoane de care trebuie să ne ferim). La nivel cognitiv funcţionează, în acest caz, eroarea de generalizare (generalizarea nepermisă). În încercarea de a ne construi diverse ideologii explicative pentru comportamentele noastre discriminatorii, Goffman susţine că utilizăm uneori un mecanism de raţionalizare a animozităţii bazată pe alte diferenţe (nu pe cea incriminată ca factor declanşator al stigmatizării), cum ar fi de exemplu diferenţele de clasă socială. De exemplu, afirm că nu agreez romii fiindcă 5 MECANISMELE DE CONSTRUCŢIE ŞI DECONSTRUCŢIE A STIGMATIZĂRII 55 sunt săraci şi needucaţi, când de fapt mă deranjează că miros urât. Iar faptul că gândesc că romii sunt săraci şi needucaţi mă poate determina să evit contactul cu ei sau să nu intervin în favoarea unui rom într-o situaţie în care aş fi intervenit în favoarea unui nerom. Stigmatizarea generează o gândire stereotipică şi, cu sau fără intenţionalitate, se ajunge cu uşurinţă la discriminare. O definiţie foarte bună pentru stereotipul etnic a fost formulată de către G. Allport (1956): Stereotipul etnic este antipatia bazată pe o generalizare greşită şi inflexibilă. Antipatia poate fi simţită sau poate fi exprimată, poate fi direcţionată către un grup ca întreg sau către un individ, deoarece este membru al acelui grup (p. 10). [Stereotipul etnic este] o atitudine aversivă sau ostilă faţă de o persoană care aparţine unui grup, doar pentru că aparţine acelui grup şi se crede că are caracteristicile intolerabile ale grupului (p. 8). Un model unidimensional despre cum funcţionează stereotipul este propus de J. Duckitt: Credinţe atitudine intenţii comportament stereotipizatestereotipă comportamentalediscriminatoriu Alţi autori (Levin şi Levin, 1982, apud Duckitt) definesc stereotipul ca pe o dispoziţie învăţată care are două dimensiuni: o componentă cognitivă (credinţele negative sau stereotipurile) şi componenta afectivă (sentimentele negative sau emoţiile). În urma unei analize foarte cuprinzătoare a literaturii de specialitate privind stereotipurile, J. Duckitt (1992, p. 15) concluzionează că stereotipul este „rău”, deoarece: 1. se bazează pe o generalizare greşită sau incorectă; 2. este o atitudine rigidă sau inflexibilă; 3. este o atitudine suprageneralizată; 4. este o atitudine iraţională; 5. justifică discriminarea; 6. este o atitudine care nu se bazează pe experienţa actuală sau pe evidenţe obiective; 7. este o atitudine nejustă. Analiza tehnică şi bogată în exemple pe care a realizat-o V. Cernat (2005) oferă explicaţii ştiinţifice asupra gândirii stereotipice care ne caracterizează în situaţiile cotidiene. Stereotipurile reprezintă o formă de procesare euristică a informaţiei sociale, pe care o folosim fiindcă ne aduce beneficii cognitive („economisire cognitivă” – este mai uşor şi mai rapid să gândim în stereotipuri). La nivel societal, autorul priveşte stereotipurile „ca elemente ale unor programe sociopolitice elaborate de elitele sociale şi răspândite ulterior în rândul maselor” (pg. 62). Această teorie asupra stereotipurilor ne serveşte ca argument: dacă 56 LAURA SURDU 6 stereotipurile sunt construite social, înseamnă că stigmatizarea din jurul anumitor grupări etnice este şi ea construită social. Efectele pe care le are stigmatizarea asupra individului depind de tipul de stigmatizare şi de caracteristicile individuale ale celui care o experimentează. Unii indivizi experimentează acest fenomen direct, alţii indirect, ca urmare a stereotipurilor care se aplică grupului din care fac parte. Unele dintre tipurile de stigmat pot fi surmontate, altele rămân neschimbate toată viaţa. Răspunsurile individului la stigmatizare sunt şi ele diferite, unele sunt individuale, altele sunt răspunsuri similare cu ale grupului de apartenenţă. De aici reiese importanţa pe care o are identificarea sau neidentificarea cu un grup, care se constituie ea însăşi în răspuns la situaţia stigmatizantă. Dincolo de răspunsul individului, este interesant de menţionat şi răspunsul instituţional sau structural pe care societatea îl oferă ca mecanism de reducere a efectelor negative ale stigmatizării experimentate de o minoritate etnică. În concluzie, stigmatul pe care îl deţine un individ reprezintă o deviaţie de la standardele sociale acceptate de către o societate (M. Lewis, 1998). Sau, altfel spus, persoana respectivă are o serie de caracteristici care nu se potrivesc cu standardele sociale existente. Aceste standarde se pot schimba în timp şi de la o cultură la alta, dar standardele există, nu pot fi eludate, şi indivizii ale căror aparenţe şi comportamente sunt diferite de aparenţele şi comportamentele vor suferi ca urmare a stigmatizării. De exemplu, vârsta poate fi un factor stigmatizant în unele societăţi. În societăţile primitive de vânători şi culegători, vârsta conferea putere şi capacitate deosebită de influenţă. În societatea occidentală actuală, vârsta este asociată cu neputinţa şi slăbiciunea, fiind privită mai degrabă ca o piedică decât ca un avantaj. Statele asiatice acordă mai mult respect vârstnicilor, comparativ cu America sau Europa. Aceste perspective diferite asupra vârstei conduc la ideea că stigmatul nu ţine doar de individul stigmatizat, ci şi de sistemul de valori societal reflectat în anumite standarde, reguli şi scopuri (M. Lewis, 1998). În acelaşi fel în care, pentru anumite caracteristici (cum ar fi vârsta), societatea răspunde cu valori apreciative sau depreciative, pentru acceptarea sau respingerea bazată pe etnicitate, societatea ca întreg este în mare măsură responsabilă. Valorile aprobate social sunt preluate şi perpetuate la nivel individual. IMAGOLOGIA DESPRE ROMI Romii fac parte dintr-un grup etnic stigmatizat. Sunt aproximativ 12 milioane 2 de romi în Europa şi principalele lor caracteristici sunt că, de regulă, trăiesc în 2 Conform cu proiectul Dosta (www.dosta.org), realizat de Consiliului Europei şi Uniunea Europeană, prin care se urmăreşte creşterea nivelului de conştientizare despre romi. Campania a fost lansată în 2006, în cinci ţări din Europa de Sud-Est (Albania, Bosnia şi Herţegovina, Muntenegru, Republica Serbia şi Fosta Republică Iugoslavă a Macedoniei) şi extinsă în 2008 în Moldova şi Ucraina. 7 MECANISMELE DE CONSTRUCŢIE ŞI DECONSTRUCŢIE A STIGMATIZĂRII 57 condiţii dificile şi că adesea sunt discriminaţi. Discriminarea lor se datorează stereotipurilor şi prejudecăţilor despre romi, comunitatea romă fiind adesea considerată marginală, tradiţională şi dificil de integrat. Mesajul campaniei realizată de Consiliul Europei şi Uniunea Europeană este următorul: „există o nevoie de a îmbunătăţi imaginea socială a romilor”. Care este imaginea socială a romilor şi cum s-a format aceasta? Care sunt mecanismele prin care s-a construit stigmatul asociat romilor? O disciplină tânără, imagologia, se ocupă cu „studiul manierei în care ne privim” (L. M. Iacob, 1996:40), având ca obiect felul în care sunt reprezentate popoarele (de către alţii, precum şi de către sine). În sens larg, orice reprezentare mentală a realităţii poate fi obiectul studiului imagologic (apud L. M. Iacob). Este evident că reprezentările despre alteritate conţin înglobate imagini stereotipe, fapt care a condus la definirea imagologiei ca „studiul stereotipurilor naţionale”, obţinute prin auto- sau heteroidentificare (ibidem). Care sunt, deci, imaginile stereotipe prin care sunt identificaţi romii şi cum s-au format în timp aceste reprezentări legate de romi? Originea romilor este controversată încă, dar cei mai mulţi cercetători par să favorizeze teoria originii indiene. Această teorie se bazează pe similarităţile lingvistice dintre limba sanscrită şi ceea ce astăzi este recunoscută ca fiind limba 3 romani. Conform acestei teorii , romii au origine indiană, iar strămoşii lor au părăsit Valea Gangelui din India de Nord acum 800 de ani. Astăzi romii trăiesc aproape în toată Europa, venind dinspre Asia Mică şi Bosfor, aşezându-se la început în Balcani, apoi în zona Carpaţilor şi treptat ajungând din Grecia până în Finlanda şi Rusia, precum şi în ţările din vestul Europei (Spania, Portugalia, Franţa, Germania şi Marea Britanie). Ţările care au cea mai numeroasă minoritate romă 4 sunt România şi Bulgaria . La polul opus al acestei teorii, sunt cercetători care consideră că, în timp ce este de necontestat că unii romi au origine indiană, această presupusă descendenţă indiană nu poate fi în nici un caz generalizată pentru toţi cei presupuşi a fi romi. Pentru a vedea cum s-a asociat romilor stigmatul, să urmărim în continuare câteva repere din istoria lor. Egiptul şi India sunt considerate ca ţări de origine ale romilor. Însuşi faptul că au pornit în pribegie, părăsind ţările în care s-au născut, indică faptul că au dus acolo o viaţă aspră. Istoricul George Potra subliniază că „[…] ţiganii au părăsit patria lor India în urma legiuirilor foarte crude ale lui Manu ” (Potra, 2001:17). Această fugă a romilor de consecinţele unui rău tratament aplicat lor prin lege îi transformă dintru început în victime, „ducând însă cu ei, în toate ţările, conştiinţa despre 5 înfierarea lor ca lepădătura societăţii omeneşti” . Tendinţa lor va fi una de fugă în raport cu populaţia întâlnită în locurile de pribegie, de acceptare a marginalizării şi 3 Ibidem. 4 Ibidem. 5 Apud G. Potra, op. cit., p. 17. 58 LAURA SURDU 8 a statutului inferior. Lăcaşurile temporare pe care şi le organizează în fuga lor se află întotdeauna izolate, la marginea aşezărilor. Pentru ei, marginea devine astfel centrul existenţei. Diferenţa faţă de populaţia dinainte aşezată este astfel construită, devenind o realitate socială. […] prin îndelungata experienţă a omului veşnic călcat, [ţiganii] n-au pătruns în târguri cu fruntea sus, ci se aciuau la marginea aşezărilor omeneşti, prin ruine, păduri şi prin tot felul de ascunzişuri ce inspirau teama pentru toţi cei obişnuiţi cu drumurile drepte (Potra, G., 2001:14). În afară de statutul de fugari (posibil încorporat în nomadism, încă larg practicat în Europa de Vest), mai sunt încă două motive care contribuie la formarea şi menţinerea stigmatului atribuit romilor. Primul este reprezentat de obiceiurile lor, diferite de ale băştinaşilor din locurile prin care treceau. Aceste obiceiuri („viaţa şi moravurile ţiganilor”) sunt considerate cel puţin „orginale”, dacă nu opuse faţă de cele ale localnicilor (Potra, 2001). Al doilea motiv de rejectare a romilor, veniţi ultimii în Europa în căutarea unui trai mai uşor, îl constituie faptul că nu erau creştini. Faptul că ţiganii erau şi păgâni a făcut ca ei să fie clasaţi imediat printre cei insuflaţi de duhuri necurate şi vrăjitorii suprafireşti, care le-au adus tot felul de neajunsuri şi prigoniri prin ţările unde au căutat să-şi stabilească culcuşul vieţii (G. Potra, 2001:14). Percepţia romilor este în general negativă, deoarece sunt străini de locurile prin care trec (sunt fugari), au obiceiuri şi credinţe diferite de ale popoarelor cu care intră în contact şi sunt păgâni. Toate aceste caracteristici contribuie la perpetuarea unei imagini negative despre romi. Peste tot pe unde au umblat, romii 6 , aceste sancţiuni fiind uneori extreme au fost vânaţi, deportaţi şi sancţionaţi (pedeapsa cu moartea). Dacă adăugam şi fenomenul sclaviei (robiei) ţiganilor pe teritoriul României (în Valahia şi Moldova secolelor al XIII-lea şi al XIV-lea), tabloul stigmatizării romilor devine, astfel, complet. Cum s-a modificat în timp imaginea despre romi? Cum sunt ei văzuţi astăzi? Date recente de cercetare (2008) arată că romii şi evreii sunt trataţi cu cel mai puţin respect în România: 77,9% dintre români şi 71,9% dintre maghiari au puţină şi foarte puţină încredere în romi, iar principalele însuşiri care caracterizează cel mai 7 . 82% dintre bine romii sunt acelea de murdari, hoţi şi, respectiv, leneşi respondenţi sunt de părere că cei mai mulţi dintre romi încalcă legile, iar 70,6% îşi exprimă opinia că romii ar fi bine să fie forţaţi să trăiască separat de restul societăţii pentru că nu se pot integra (faţă de doar 57% care au răspuns în acest fel, conform cu un sondaj din 2003, realizat de Gallup România). 8 reiese că 45% dintre romii din România Din Barometrul incluziunii romilor se declară romi românizaţi, 25% se consideră „doar ţigan”, 12% se declară rudari, 6 Statul german a votat 140 de legi şi decrete împotriva romilor între anii 1416 şi 1774 (www.dosta.org). 7 Cf. cu sondajul de opinie Coeziune socială şi climat interetnic în România, realizat în 2008 de Centrul de Cercetare a Relaţiilor Interetnice (CCRIT) la solicitarea Institutului pentru Studierea Minorităţilor Naţionale (ISPMN) pe două eşantioane paralele, români şi maghiari. 8 Barometrul incluziunii romilor, realizat în 2007 de Fundaţia pentru o Societate Deschisă, p. 7. 9 MECANISMELE DE CONSTRUCŢIE ŞI DECONSTRUCŢIE A STIGMATIZĂRII 59 iar restul se identifică drept căldărari, ursari, cărămidari sau ca aparţinând altui neam. Din acelaşi sondaj aflăm că 40% dintre romii românizaţi au ca limbă maternă limba romani. Neromii identifică romii prin culoare (23%), aspect, fizionomie (17%) şi comportament (13%), în timp ce romii se recunosc între ei mai degrabă printr-o serie de criterii culturale – limba vorbită (40%), limbaj, accent, vocabular (34%) şi 9 . aspectul vestimentar (29%) 10 Dintr-un sondaj european (2008), care are ca subiecţi imigranţii şi minorităţile etnice şi care analizează discriminarea şi victimizarea, reiese că romii sunt grupul care se confruntă cu cele mai înalte niveluri de discriminare. În ceea ce priveşte însă rata medie de discriminare, România a raportat cele mai scăzute niveluri de discriminare (25%), comparativ, de exemplu, cu Republica Cehă (64%) şi Ungaria (62%). De asemenea, respondenţii romi intervievaţi în România au declarat că nu există sau nu au cunoştinţă de existenţa unei legislaţii antidiscriminare în ţara lor, iar 81% dintre ei nu au raportat experienţele legate de discriminare, atunci când acestea s-au produs, în principal fiindcă „nimic nu s-ar întâmpla sau nu s-ar schimba”. 11 Faptul că 70% dintre neromi nu ştiu să indice un lider rom poate să însemne o slabă identitate socială. DETERMINANŢI AI STIGMATULUI ŞI CONSECINŢE ALE STIGMATIZĂRII În toate timpurile, indivizii au fost preocupaţi de distanţa faţă de centrul societăţii. Cu cât apropierea faţă de centru, adică faţă de putere, este mai mare, cu atât prestigiul individului este mai ridicat. Rămânerea pe treptele inferioare este asociată cu stigmatizarea şi rejecţia. În sociologie continuă să fie dezbătut conflictul dintre centru şi periferie, dintre clasa de sus şi cea de jos, dintre cei care domină şi cei care sunt dominaţi, dintre honestiores şi humiliores, dintre cei prestigioşi/ celebraţi şi cei stigmatizaţi. Politicile sociale actuale cu caracter reparatoriu se adresează celor aflaţi în dezavantaj, marginalilor, persoanelor vulnerabile din punct de vedere economic şi/sau etnic, în speranţa de a reinstaura şi/sau menţine un echilibru social. Eficienţa politicilor sociale este discutabilă atât timp cât numărul lor creşte şi, de asemenea, numărul beneficiarilor acestor politici sociale creşte şi el. Într-o societate există poziţii sociale de vârf şi poziţii sociale neglijabile (conform teoriilor funcţionaliste ale stratificării propuse de Davis şi Moore). Primele sunt definite ca poziţii sociale fără de care societatea nu ar putea funcţiona, 9 Ibidem, p. 9. 10 Sondajul EU-MIDIS realizat de Agenţia pentru drepturi fundamentale a Uniunii Europene (FRA) în cele 27 de state ale Uniunii Europene. http://www.edrc.ro/docs/docs/cercetări/EU-MIDIS_ ROMA_RO_2008.pdf. 11 Barometrul incluziunii romilor, 2007, p. 29. 60 LAURA SURDU 10 cum ar fi de exemplu poziţia de prim-ministru. Există însă şi alte poziţii fără de care societatea nu ar putea funcţiona, de exemplu aceea de gunoier. Diferenţa dintre cele doua poziţii este una de educaţie, însă sub aspectul funcţionalităţii, ele sunt similare. Poziţia de prim-ministru se bucură de prestigiu, pe când poziţia de gunoier este una dintre cele mai stigmatizante sarcini pe care o poate îndeplini o persoană în cadrul societăţii. Ar fi interesant de ştiut câţi dintre gunoieri sunt de etnie romă. Oricum, poziţiile cele mai proaste într-o societate sunt ocupate, de regulă, de minoritarii etnici sau, în noul context al unei Europe extinse, de către imigranţi, fie ei comunitari sau nu. Acest lucru conduce la perpetuarea stigmei care le este asociată şi la dificultatea de a depăşi stereotipurile despre ei, mai ales în condiţiile în care, de multe ori, mass-media este un factor de întărire a acestor stereotipuri şi nu de eliminare a lor. Întrucât teoriile stratificării sociale iau în considerare criterii precum educaţia, venitul şi ocupaţia pentru a determina poziţia socială a unei persoane, ne propunem în continuare să analizăm aceste trei criterii în legătură cu minoritatea romă, astfel încât să putem observa mecanismele prin care are loc perpetuarea stigmatizării sociale în cadrul acestei etnii. Un prim nivel prin care se perpetuează stigmatul asociat romilor este nivelul scăzut de educaţie formală pe care îl au romii comparativ cu neromii. Astfel, 48% dintre familiile nerome au copii cu vârstă între 0–6 ani care nu merg la creşă sau grădiniţă, comparativ cu 80% dintre familiile de romi din România care se găsesc în aceeaşi situaţie. În cazul copiilor cu vârstă între 7–11 ani, 19% nu merg la şcoală în cazul subiecţilor romi, faţă de 2% în cazul subiecţilor neromi. Pentru copiii peste 11 ani, procentele sunt de 39% copii care nu merg la şcoală în cazul familiilor 12 rome, respectiv 9% în cazul neromilor . Procentul romilor care nu au beneficiat deloc de educaţie şcolară (conform recensământului din 2002) este de 34,2% comparativ cu 5,5%, procent corespunzător 13 populaţiei majoritare . Acelaşi studiu arată că 29% dintre romi au urmat liceul comparativ cu 64% din populaţia majoritară. Calitatea educaţiei în şcolile cu un număr ridicat de elevi romi este mai slabă comparativ cu standardele medii de calitate la nivel naţional (Jigau M., Surdu M., 2002). Calitatea educaţiei este măsurată prin calitatea infrastructurii, a resurselor umane (calificare, navetism, fluctuaţie) şi prin rezultatele şcolare ale elevilor. O infrastructură mai slabă, profesori necalificaţi şi, ca o consecinţă, rezultatele şcolare mai slabe ale elevilor caracterizează şcolile – în special cele din mediul rural – cu procent ridicat de elevi romi. Nivelurile scăzute de educaţie şi educaţia de slabă calitate, în cazul populaţiei de romi, favorizează reproducerea inegalităţilor sociale prin intermediul educaţiei şcolare (Bourdieu P., Berstein B.). Clasele sociale de jos, printre care se află şi cei 12 Ibidem, p. 70. 13 Cf. cu raportul de monitorizare Acces egal la educaţie de calitate pentru romi, 2007, Open Society Institute, România, p. 42. 11 MECANISMELE DE CONSTRUCŢIE ŞI DECONSTRUCŢIE A STIGMATIZĂRII 61 mai mulţi dintre etnicii romi, nu îşi pot permite niveluri educaţionale ridicate pentru copiii lor şi, în acest fel, asistăm la o reproducere socială a inegalităţii şcolare şi, mai larg, la o reproducere culturală a inegalităţii. Practicile pedagogice sunt un context social fundamental, prin care are loc producerea şi reproducerea culturală (B. Bernstein, 1996, p. 3). Educaţia este o instituţie publică centrală a producţiei şi reproducţiei injustiţiilor distributive (ibidem, p. XIX). Nivelurile scăzute de educaţie pe care le au în general romii sunt direct legate de un grad redus de ocupare, de ocupaţii devalorizate în cadrul societăţii şi, în consecinţă, de venituri reduse. Mai mult, studiile arată că pentru acelaşi nivel de 14 . Acest fapt nu poate educaţie, romii au venituri mai mici decât restul populaţiei decât să slăbească încrederea romilor în educaţie ca mijloc de înlăturare a decalajului social în care se află. Investiţia în şcoală, adică investiţia în capital 15 uman, este compromisă în condiţiile unui comportament centrat pe alte priorităţi . Nu este chestionată problema utilităţii şcolii în sine, căci şcoala este valorizată în sine atât de populaţia din clasa de jos cât şi de reprezentanţii claselor sociale superioare. Şcoala însă nu reprezintă un potenţial, iar beneficiile aduse de şcoală sunt minime în cazul populaţiei sărace, datorită mecanismelor de perpetuare a reproducerii inegalităţilor sociale. Ca o consecinţă a slabei şcolarizări a romilor, gradul de ocupare a forţei de muncă în rândul lor şi veniturile câştigate sunt şi ele reduse. În ocuparea unui loc 16 de muncă, romii din România se simt cel mai puternic discriminaţi . Nivelul de discriminare perceput este mai scăzut la nivelul şcolii şi mai crescut la nivelul 17 interacţiunii cu angajaţii primăriei, ai spitalelor şi ai poliţiei . 73% dintre romi apreciază că veniturile actuale ale gospodăriei lor nu le 18 ajung nici pentru strictul necesar . 38% dintre romi declară că primesc venitul minim pe gospodărie (VMG), faţă de 13% din populaţie la nivel naţional (ibidem). Educaţia, ocupaţia şi veniturile sunt factori care, prin valorile lor coborâte, acţionează stigmatizant asupra populaţiei de romi, etnie privită mereu ca aflându-se „la marginea societăţii”. În cazul romilor, stigmatizarea nu este de natură fizică, ci se datorează moştenirii intergeneraţionale (stigmatizarea tribală). În plus, se adaugă stigmatizarea bazată pe caracteristici fizice (tipul doi de stigmatizare în clasificarea lui Goffman) ale unui număr semnificativ de romi, şi anume, culoarea pielii mai închisă decât cea a neromilor. În prezent nu există studii care să indice în ce măsură diferenţa de culoare a pielii se constituie în sine într-un motiv al discriminării, independent de alte motive. 14 Ibidem, p. 77. 15 M. Surdu, L. Surdu, Probleme ale unor şcoli din rural – un model centrat pe încrederea în şcoală, „Calitatea Vieţii”, 2003, nr. 3. 16 Barometrul incluziunii romilor, 2007, p. 60. 17 Ibidem. 18 Barometrul incluziunii romilor, 2007, p. 22. 62 LAURA SURDU 12 DESTIGMATIZAREA SAU RĂSPUNSURILE ROMILOR LA EXPUNEREA FAŢĂ DE STIGMATIZARE Etnia romilor este stigmatizată de când şi-au început pribegia. Romii sunt stigmatizaţi ca grup etnic, dar şi individual. Aceste situaţii se întâlnesc nu doar în România, ci în întreaga Europă. Cum răspund romii la stigmatul care le este asociat? Care sunt mecanismele prin care fac faţă stigmatizării? Înlăturarea stigmatizării Primul lucru pe care o persoană stigmatizată îl face este să înlăture obiectul acesteia. Dacă stigmatul este unul de natură fizică, individul va face eforturi să se recupereze (în limita posibilului). Dacă stigmatizarea se datorează unor caracteristici şi antecedente personale (tulburări psihice, prizonierat, comportament adictiv etc.) este importantă voinţa individului de a reintra în „normalitate”, dar şi contribuţia pe care grupul de referinţă (familia, prietenii) o poate aduce pentru înlăturare. Familia şi cei apropiaţi pot oferi suport emoţional şi protecţie. Condiţionarea de posibilităţile materiale este prezentă atât într-un caz, cât şi în celalalt. Cel mai dificil de înlăturat este stigmatul tribal, care nu poate fi ascuns şi poate fi eliminat doar în timp îndelungat, de-a lungul mai multor generaţii şi cu suportul societăţii. Există şi în acest ultim caz (stigmatul tribal) mecanisme de înlăturare a stigmei, de minimizare sau de convertire a acesteia într-un lucru pozitiv. Principalele domenii în care se realizează stigmatizarea romilor am convenit că sunt educaţia, venitul şi ocupaţia. Ca urmare, romii care doresc să înlăture stigmatul asociat vor căuta să atingă niveluri educaţionale cât mai ridicate şi, implicit, să obţină slujbe aducătoare de venit. Există exemple de succes în acest sens, numeroşi etnici romi au atins niveluri de educaţie care le permit să se situeze pe poziţii egale cu indivizii majoritari şi, uneori, chiar mai sus. Cu toate acestea, sunt semnalate adeseori situaţii de discriminare pe criterii etnice, în condiţiile unor situaţii de status egale, cum ar fi, de exemplu, cazul unor indivizi cu acumulări educaţionale egale care primesc salarii diferite, defavorizată fiind persoana aflată în poziţia stigmatizantă din punct de vedere etnic (incongruenţă de status, adică etichetarea persoanei pe baza statusului cel mai scăzut, în condiţiile existenţei unor statusuri multiple). Prin urmare, înlăturarea stigmatului prin alinierea la normă nu este suficientă. Chiar şi intervenţia guvernelor şi a societăţii civile în acest sens (politici educaţionale de recuperare sau facilitare a accesului romilor la niveluri educaţionale superioare, instituirea unor programe şcolare compensatorii de tip „a doua şansă” sau „after school”, oferirea de stimulente materiale părinţilor pentru susţinerea şcolară a copiilor lor etc.) nu este suficientă pentru a înlătura complet discriminarea datorată stigmatului provocate de diferenţierea pe criterii etnice. Un alt mijloc de a înlătura stigmatul este contractarea căsătoriilor mixte. 95% dintre romi ar accepta ca fiul/fiica lor să se căsătorească cu o persoană de 13 MECANISMELE DE CONSTRUCŢIE ŞI DECONSTRUCŢIE A STIGMATIZĂRII 63 etnie majoritară (română), faţă de 32% dintre români care nu ar accepta o căsătorie cu un etnic rom. Gradul mai ridicat de acceptare în cazul etniei rome de 19 a încheia căsătorii mixte poate fi privit ca unul dintre mecanismele de integrare . Comportamentul de integrare poate fi manifestarea nevoii de a înlătura stigmatul, asociată propriei etnii. Un mecanism care contribuie la menţinerea între anumite limite a procesului de integrare a romilor poate fi reprezentat de efectele secundare (sau perverse) ale unor politici sociale sau, în termenii lui Goffman, de aşa-numitele „câştiguri secundare” pe care stigmatizarea le poate aduce. La nivel social mai larg, se poate vorbi de dependenţa care se creează între persoana asistată social şi stat, ca redistribuitor de venituri. Ca exemplu, menţionăm îmbunătăţirea frecvenţei şcolare, în cazul romilor, în perioada condiţionării alocaţiei pentru copii de frecvenţa şcolară. Acordarea de ajutoare sociale, de asemenea, reduce efortul de căutare activă de lucru din partea persoanelor asistate. Suportul sau protecţia primită din partea unor organisme (organizaţii neguvernamentale locale) sau indivizi care acţionează în numele unor politici afirmative se poate constitui în câştig secundar. La nivel individual, un câştig secundar de pe urma experimentării stigmatizării datorate discriminării etnice poate fi provocarea de reacţii favorabile din partea celorlalţi. Stigmatul tribal nu poate fi înlăturat, fiindcă se datorează unor caracteristici care sunt vizibile (culoarea pielii), însă este în mai mare măsură acceptată social, comparativ cu alte tipuri de stigmat (obezitatea, consumul adictiv de droguri, alcool sau tutun, îmbolnăvirea de SIDA etc.), deoarece deţinătorii stigmatului nu sunt consideraţi direct responsabili de „eşecul” lor (R. M. Page, 1984, M. Lewis, 1998). O serie de reacţii favorabile faţă de etnicii romi pot avea loc şi ca urmare a exercitării de către aceştia a unor obiceiuri tradiţionale sau a exersării talentului lor muzical, de exemplu. Favorabilitatea este generată, în astfel de cazuri, de stereotipurile pozitive vizavi de romi. Acceptarea stigmatizării Acceptarea stigmatizării conduce la atitudini şi comportamente pe care le acceptăm social, dar care sunt indezirabile din punct de vedere uman. În numeroase cazuri ale unor romi care au experimentat stigmatizarea, întâlnim fenomenul de acceptare a situaţiei în care se găsesc. Mai mult, nu doar romii se află în situaţia de acceptare, ci şi ceilalţi actori sociali. Ne aşteptăm, de exemplu, ca cerşetorul din intersecţie să fie de etnie romă sau ca un rom să nu aibă bilet în autobuz sau ca el să stea în picioare mai degrabă decât pe scaun, unde ar incomoda pe ceilalţi călători prin simpla sa prezenţă. Ambele părţi, stigmatizaţii şi cei care stigmatizează, acceptăm şi experimentăm această diferenţiere zi de zi. Strategia prin care această acceptare a stigmatului se face mai uşor este evitarea contactului social interetnic. Etnicii romi 19 Ibidem, p. 58. 64 LAURA SURDU 14 evită să aibă de a face cu majoritarii, iar aceştia îi evită, la rândul lor, pe romi. Fiind oricum şi ultimii veniţi, romii se aşează la marginea satelor sau oraşelor şi trăiesc într-o oarecare izolare. Fenomenul izolării romilor este relativ frecvent întâlnit în 20 şi, în mai mică măsură, în România. Sondajul Uniunii Europene privind Bulgaria minorităţile şi discriminarea, realizat în 27 de state, arată că respondenţii români şi bulgari au raportat cele mai scăzute niveluri de discriminare şi că acest lucru se poate datora faptului că romii din aceste ţări trăiesc, de regulă, în comunităţi compacte, segregate. Ca urmare, ei experimentează în mai mică măsură discriminarea (comparativ cu romii din alte ţări europene cuprinse în studiu), fiindcă situaţiile de contact social cu populaţia majoritară sunt mai rare. Acelaşi sondaj arată că pentru România (ca şi pentru majoritatea ţărilor în care s-au cules date) frecvenţa discriminărilor raportate este mai ridicată în cadrul serviciilor private şi la contactul cu reprezentanţi ai institutelor medico-sanitare, precum şi în momentul căutării unui loc de muncă sau la locul de muncă. Respondenţii au avut contacte sociale mai slabe şi, ca urmare, s-au simţit mai puţin discriminaţi în relaţie cu personalul instituţiilor de învăţământ, cu personalul de asistenţă socială şi cu reprezentanţii agenţiilor imobiliare sau cu proprietarii locuinţelor lor. Acceptarea stigmatului este însoţită de un comportament de evitare a situaţiilor potenţial discriminatorii. Neraportarea sau raportarea unui număr mic de situaţii de discriminare din partea minorităţilor etnice poate însemna, pe de o parte, o încredere scăzută în instituţiile îndreptăţite să intervină şi să soluţioneze astfel de cazuri şi un grad ridicat de necunoaştere a unor astfel de organisme, însă, pe de altă parte, poate însemna şi un grad ridicat de acceptare a stigmatizării. Între 69% şi 100% dintre romi, în funcţie de ţara în care s-a desfăşurat sondajul, nu au raportat poliţiei 21 . Pentru România, procentul celor care nu au experienţele legate de victimizare raportat experienţe de victimizare este de 81%, iar 75% dintre respondenţi nu au 22 raportat agresiuni (atac, ameninţare, hărţuire) asupra lor . Acceptarea stigmatizării implică mecanisme psihosociale individuale complexe şi este un fenomen care poate fi studiat prin analiza comportamentului reprezentanţilor minorităţilor etnice la nivel individual şi de grup. Contactele sociale între persoanele care se simt stigmatizate şi ceilalţi actori sociali pot fi abordate de cei dintâi în două feluri: cu laşitate sau cu bravadă, iar reacţiile care le însoţesc sunt sentimentele de ruşine şi, respectiv, comportamentele agresive (Goffman, 1986, p. 18). Acceptarea stigmatizării înseamnă acceptarea situaţiilor de nefavorabilitate nu doar din partea celor stigmatizaţi, ci şi din partea celor care discriminează. Copiii romi acceptă să stea în ultimele bănci în clase, la fel cum acest lucru este acceptat de 20 „Romii din Bulgaria […] sunt mai izolaţi de societatea dominantă şi activează în mod eficient într-o care stabileşte rareori contacte cu lumea exterioară” (Raportul EU- MIDIS, Date în obiectiv, Primul raport, Romii, 2009, p. 12). 21 Conform cu date preluate din sondajul EU-MIDIS. 22 Ibidem. 15 MECANISMELE DE CONSTRUCŢIE ŞI DECONSTRUCŢIE A STIGMATIZĂRII 65 unii dintre învăţători şi de copiii majoritari din clasă sau de părinţi (romi şi neromi deopotrivă). Situaţia discriminatorie ajunge să fie percepută ca firească. Segregarea educaţională în clase sau şcoli separate a copiilor romi este un exemplu de acceptare socială a stigmatizării deopotrivă din partea minorităţii romilor, dar şi a majorităţii, 23 fie ea română sau maghiară. Un raport de monitorizare a implementării măsurilor de desegregare şcolară a romilor (stabilite prin lege) arată că programele de desegregare şcolară au fost, în mare măsură, un eşec, lucru care demonstrează că fenomenul de acceptare a stigmatizării este foarte puternic. Acceptarea stigmatizării poate aduce şi avantaje, nu doar dezavantaje. Sunt situaţii în care apartenenţa la etnia romă poate aduce beneficii ca urmare a politicilor afirmative sau reparatorii ale statului (burse pentru elevi, recunoaştere publică pentru supravieţuitorii holocaustului) sau ca urmare a unor particularităţi etnice valorizate social (apreciere publică a unor obiceiuri tradiţionale şi a unor calităţi specifice etniei etc.). În aceste cazuri, stigmatul este folosit în mod favorabil, ca o modalitate de obţinere a unor câştiguri secundare (Goffman). Valorizarea caracteristicilor etnice ale unei etnii în raport cu alta („mai bine ţigan 24 ) poate fi privită ca un câştig secundar al apartenenţei la etnia decât moldovean” romă. Acceptarea stigmatizării este, astfel, încurajată sau facilitată, iar stigmatul dobândeşte o funcţie pozitivă. Studii recente efectuate în America demonstrează că socializarea rasială (conversaţii în cadrul familiei prin care părinţii transmit valori menite să crească în rândul copiilor mândria de a aparţine unei anumite etnii) are drept consecinţe stima de sine ridicată şi competenţa socială (Vigilant, L. G., Williamson, G., 2007:150). Acest comportament face şi el parte din ceea ce am denumit acceptarea stigmei şi se pare că este o formă de succes social construită şi experimentată de către unii dintre reprezentanţii unor minorităţi. Cadrul familial însă este mai restrâns decât cel social, iar procesul de socializare rasială pare mai degrabă un mecanism individual de a face faţă stigmatizării. Negarea stigmatizării Presupune nerecunoaşterea posesiei unui element stigmatizant. În cazul stigmei provocată de apartenenţa la o anumită etnie, respingerea apartenenţei la acea etnie constituie o modalitate de a răspunde expunerii la situaţia stigmatizantă. Există romi care „nu sunt romi” deoarece nu se declară romi. Diferenţa dintre numărul romilor din România care s-au declarat romi la recensământ şi numărul considerat real al acestora este de ordinul sutelor de mii. De asemenea, există diferenţe în ceea ce priveşte numărul romilor prezentat de institutele de cercetări şi de sondare a opiniei 23 L. Surdu, Monitorizarea aplicării măsurilor împotriva segregării şcolare în România, Raport de monitorizare realizat pentru organizaţia Romani Criss, editura MarLink, 2008. 24 Vezi articolul Vinituri şi ţigani: identităţi stigmatizante într-o comunitate multiculturală, O. Cristea, P. Latea, L. Chelcea, în volumul Minoritari, marginali, excluşi, coordonat de A. Neculau şi G. Ferreol. 66 LAURA SURDU 16 publice şi numărul estimat al romilor de către populaţia majoritară. Populaţia ţării 25 că proporţia de romi este considerabil mai ridicată (romi şi neromi) estimează (25%) decât aceea oferită de oficiali (institute de cercetări, organisme de stat şi neguvernamentale). O altă estimare (Liégeois şi Gheorghe, 1995:7) ar fi că romii din România acoperă o plajă între 1 800 000 şi 2 500 000 (8,3%–11,5% din totalul populaţiei). Conform recensământului din 2002, romii reprezentau 2,5% din întreaga 26 . Un populaţie (care se ridică la cifra de 21 698 181), adică 608 181 de persoane studiu ICCV din 2002 (Zamfir şi Preda, 2002:11) estimează numărul romilor care se autoidentifică drept romi la 4,3% (962 423 de persoane). Aceeaşi cercetare estimează că numărul romilor obţinut prin heteroidentificare este de 6,7% din întreaga populaţie (sau 1 515 626 de persoane). Romii care nu se declară romi pot face acest lucru din convingere (cred despre ei înşişi că nu sunt romi) sau din necesitatea de a evita expunerea la stigmatul social (pentru ei înşişi sau pentru generaţiile ulterioare). Probabil că romii care resimt puternic efectele stigmatului asociat cu etnia romă sunt cei care sunt dispuşi în mai mare măsură să nu se declare romi, în timp ce romii cărora le este indiferent sau care au o nevoie mai puternică de afirmare a propriei identităţi se declară romi cu o mai mare uşurinţă. De asemenea, absenţa trăsăturilor specifice etniei rome sau posesia lor estompată poate să atragă după sine un număr mai mare de situaţii de negare a etniei rome. Fenomenul de negare a propriei identităţi etnice de către romi a fost încurajat în perioada comunistă. Procesul de asimilare a romilor a cunoscut, atunci, cele mai ridicate cote şi nivelul de acceptare socială a acestora a fost cel mai ridicat, aceste acţiuni fiind impuse de regimul comunist prin politicile sociale practicate, dar şi prin sistemul de sancţiuni sociale existent atunci. O altă strategie – de data aceasta particulară şi nu socială – de asimilare a romilor o reprezintă căsătoriile/ legăturile consensuale mixte. Căsătoriile mixte dintre romi şi alte etnii co-naţionale (români, maghiari) contribuie la creşterea fenomenului de asimilare a romilor şi în acest fel unii dintre ei sfârşesc prin a se considera ca aparţinând etniei majoritare (chiar dacă numai la nivel declarativ, nu şi al conştiinţei de sine). Aproximativ 25% dintre respondenţii romi şi români consideră că dacă tatăl este rom şi mama este româncă, copilul acestora va fi român şi aproximativ 30% dintre respondenţi consideră că dintr-o legătură mixtă de tipul 27 mama romă şi tatăl român, copilul va fi de asemenea român . În timpul celui de-al doilea război mondial, când romii erau deportaţi, negarea identităţii etnice a avut rolul unui mecanism de supravieţuire. Datorită pericolelor prin care au trecut romii în perioada războiului, asumarea identităţii etnice a devenit indezirabilă pentru unii dintre romi, iar ulterior, de-a lungul generaţiilor, s-a recurs la ascunderea sau, cel puţin, la eludarea recunoaşterii apartenenţei la etnia romă. 25 Ibidem. 26 Conform cu date INS (Institutul Naţional de Statistică). 27 Date preluate din Barometrul incluziunii romilor, 2007, p. 10. 17 MECANISMELE DE CONSTRUCŢIE ŞI DECONSTRUCŢIE A STIGMATIZĂRII 67 Unii dintre romii aşa-zis românizaţi nu se mai recunosc ca fiind romi. Această categorie socială găseşte o serie de avantaje în negarea identităţii etnice şi în asumarea unei noi identităţi, respectiv a celei majoritare. Goffman descrie cum sunt feriţi copiii din familiile stigmatizate de confruntarea cu agenţii stigmatizanţi. Prin controlul informaţiei care vine dinspre exterior spre microclimatul familial, copilul poate fi „încapsulat”, astfel încât se poate considera ca fiind o fiinţă umană ca oricare alta, fără a înţelege şi a experimenta diferenţele etnice discriminatorii. Cel mai adesea, momentul „decapsulării”, a relevării adevărului legat de propria identitate se produce odată cu intrarea în şcoală, când copilul se confruntă cu discriminarea şi are posibilitatea de a înţelege lumea prin proprii ochi, nu doar prin ochii celor care au dorit, în acest fel, să-l protejeze de eventuale situaţii stigmatizante. Intrarea în şcoala publică este adesea raportată ca o ocazie de învăţare a stigmatizării, această experimentare poate veni uneori în mod precipitat în prima zi de şcoală, cu ridiculizări, glume, excludere, izolare şi bătăi (Goffman, 1963, p. 33). Momentul din viaţa unui individ când „cercul domestic” din jurul său, reprezentat de familie, nu îl mai poate proteja variază, concluzionează Goffman, în funcţie de clasa socială din care face parte individul, de locul în care trăieşte (rezidenţă) şi de tipul de stigmă pe care îl experimentează. O altă modalitate de a rupe cercul stigmatizant al etniei o reprezintă accederea la niveluri educaţionale ridicate, obişnuite pentru populaţia majoritară, dar nespecifice majorităţii unei populaţii marginale. Această dorinţă de a fi asemănători cu cei nestigmatizaţi în anumite privinţe (educaţia, ocupaţia, veniturile) porneşte din convingerea că, odată ajunşi la acelaşi nivel cu aceştia, stigma încetează să fie resimţită, deoarece stereotipurile nu mai funcţionează. De îndată ce un rom depăşeşte obstacolele impuse de excluderea socială şi accede la clasa de mijloc, stereotipurile nu i se mai aplică (George Soros, Discurs rostit la deschiderea şedinţei Comitetului Internaţional de Coordonare al Deceniului de Incluziune a Romilor din 17–18 noiembrie 28 . 2005, Bucureşti) Performanţele educaţionale şi sociale pe care le-au atins unii dintre reprezentanţii etniei rome îi situează pe aceştia într-un segment de elită (elita minorităţii). Această poziţie socială superioară odată atinsă facilitează negarea propriei identităţi etnice pentru unii dintre romi, în timp ce pentru alţii determină, ceea ce denumim şi analizăm mai jos, profesionalizarea stigmatului. Profesionalizarea stigmatului Din cadrul oricărei populaţii defavorizate se ridică indivizi care se evidenţiază de restul populaţiei şi ocupă poziţii importante, de putere. Ei devin, astfel, reprezentanţi importanţi pentru întreaga minoritate şi se erijează în lideri. 28 „22”, „Revista Grupului pentru Dialog Social”, http://www.revista22.ro/mass-media-si- romii-2280.html. 68 LAURA SURDU 18 Distinctivitatea lor se poate datora unor calităţi personale înnăscute (ambiţie, onoare, inteligenţă ş.a.) şi/sau dobândite prin educaţie. Astfel de indivizi ajung să îşi facă o profesie din stigmatul lor (Goffman, p. 27). Aceşti lideri/ activişti romi reprezintă conducerea de la periferie, în termenii lui Lewin (apud. Goffman). Ei asigură contactul cu reprezentanţii celorlalte categorii sociale (persoane-cheie cu rol de decizie la nivel administrativ, social, economic, politic), de la care, adeseori, împrumută comportamente şi un stil de viaţă diferit de al celor pe care îi reprezintă. Astfel, activiştii romi ies din cercul propriu şi ajung să-şi piardă caracteristicile de origine. În termenii lui Goffman, „reprezentanţii nu mai sunt reprezentativi” (p. 27). De asemenea, aceste persoane reprezentative pot uneori să genereze o serie de erori (bias-uri) prin simplul fapt că ei nu mai fac parte din categoria pe care o reprezintă şi nu mai ştiu exact care sunt nevoile populaţiei stigmatizate din rândul căreia s-au desprins. Fenomenul poate dura o generaţie sau chiar mai multe, în acest din urmă caz posibilele bias-uri introduse fiind mai mari, desprinderea de punctul de plecare fiind mai drastică. Oricum, pentru ei poziţia de lider şi faptul că uneori îşi dedică energia şi chiar întreaga viaţă cauzei de reprezentare a unui segment defavorizat înseamnă ieşirea de sub expunerea la stigmat. Asumarea unei poziţii de reprezentare a unei minorităţi etnice poate fi privită şi ca o strategie de a face faţă propriei stigmatizări. În acest context, Goffman identifică două tipuri de indivizi din partea cărora persoana stigmatizată se poate aştepta la un sprijin: primul tip este reprezentat de indivizii care se află în aceeaşi situaţie cu persoana stigmatizată (împărtăşesc acelaşi stigmat), iar cel de-al doilea tip este reprezentat de persoanele din afara grupului stigmatizat, dar care, prin natura preocupărilor lor (diverse meserii, cum ar fi, de exemplu, cercetători, terapeuţi) sau prin natura relaţiei sociale (căsătorie, filiaţie), se află în contact cu persoanele stigmatizate. În sens larg, orice individ din structura socială care interrelaţionează cu reprezentanţi ai populaţiei stigmatizate poate contribui la reducerea sau la creşterea nivelului stigmatului resimţit de individul stigmatizat. stigmatului, Dincolo de toate aceste mecanisme de destigmatizare (înlăturarea acceptarea stigmatului, negarea stigmatului şi profesionalizarea stigmatului), care pot fi aprofundate prin cercetare empirică, este interesant de menţionat că la nivel individual funcţionează o „conştiinţă a stigmei” (Brown, Pinel, 2003) care poate avea efecte la nivelul relaţiilor interpersonale. Există diferenţe în percepţia stigmatului care conduc la moduri diferite de conştientizare a stigmatului şi, în consecinţă, la comportamente diferite. Nu toţi membrii unui grup stigmatizat experimentează acea „identitate furată” (spoiled identity) în acelaşi mod. Există indivizi care se pot adapta mai uşor unei realităţi stigmatizante, în timp ce la alţii se cronicizează conştientizarea statusului lor stigmatizat. Pinel (1999) a denumit „conştiinţă a stigmatului” (stygma consciousness) diferenţele individuale în perceperea stigmatului şi a creat un chestionar prin care se poate măsura gradul de conştientizare a acestuia. Aplicarea acestui chestionar în cazul unor reprezentanţi ai populaţiei de romi din România ar putea fi începutul unei cercetări empirice în acest domeniu. 19 MECANISMELE DE CONSTRUCŢIE ŞI DECONSTRUCŢIE A STIGMATIZĂRII 69 BIBLIOGRAFIE 1. Allport, G. W., The Nature of Prejudice, New York, Doubleday Anchor Books, 1958. 2. Bădescu, G., Grigoraş, V., Rughiniş, C., Voicu, M., Voicu, O., Barometrul incluziunii romilor, Fundaţia pentru o Societate Deschisă, Bucureşti, 2007. 3. Brown, R. P., Pinel, E.C., Stygma on my mind: Individual differences in the experience of stereotype threat, în „Journal of Experimental Social Psychology”, no. 39, 2003. 4. Bernstein, B., Pedagogy, Symbolic Control and Identity, Boston, Lanham, Maryland (SUA), Rowman & Littlefield Publishers, Inc., 2000. 5. Bourdieu, J., Passeron, J.C., Învăţământ şi reproducţie socială, în Mahler, F. (ed.), Sociologia educaţiei şi învăţământului, Bucureşti, EDP, 1977. 6. Cernat, V., Psihologia stereotipurilor, Iaşi, Editura Polirom, 2005. 7. Cristea, O., Latea, P., Chelcea, L., Vinituri şi ţigani: identităţi stigmatizante într-o comunitate multiculturală, în Neculau, A., Ferreol, G. (coord.), Minoritari, marginali, excluşi, Iaşi, Editura Polirom, 1996. 8. Djuvara, N., Thocomerius – Negru Vodă. Un voievod de origine cumană la începuturile Ţării Româneşti, Bucureşti, Editura Humanitas, 2007. 9. Djuvara, N., Între Orient şi Occident. Ţările române la începutul epocii moderne, Bucureşti, Editura Humanitas, 1995. 10. Duckitt, J., The Social Psychology of Prejudice, Connecticut, London, Praeger Publishers, Westport, 1992. 11. Goffman, E., Stigma: notes on the management of spoiled identity, New York, Touchstone Book, 1963. 12. Iacob, L. M., Imagologia şi ipostazele alterităţii: străini, minoritari, excluşi în Neculau, A., Ferreol, G. (coord.), Minoritari, marginali, excluşi, Iaşi, Editura Polirom, 1996. 13. Jigău, M., Surdu, M., Participarea şcolară a copiilor romi: probleme, soluţii, actori, Bucureşti, Ministerul Educaţiei şi Cercetării, Institutul de Ştiinţe ale Educaţiei, Institutul de Cercetare a Calităţii Vieţii, UNICEF, 2002. 14. Levin, S., Van Laar, C., The Experience of Stigma: Individual, Interpersonal, and Situational Influences, London, Lawrence Erlbaum Associates Publishers, 2006. 15. Lewis, M., Shame and Stigma, în Gilbert, P., Andrews, B. (editors), Shame: interpersonal behavior, psychopatology, and culture, Oxford, Oxford University Press, 1998. 16. Liégeois, J.-P., Nicolae G., Roma/Gypsies: An European Minority, London, Minority Rights Group, 1995. 17. McGarty, C., Haslam, S. A., Hutchinson, K. J., Turner, J., The effects of salient group memberships on persuasion, în „Small Group Research”, nr. 25, 1994, pp. 267–293. 18. Oldmeadow, J. A., Platov, M. J., Foddy, M., Anderson, D., Self-categorization, Status, and Social Influence, în „Social Psychology Quarterly”, vol. 66, nr. 2, 2003, pp. 138–152. 19. Page, R. M., Stigma, London, Boston, Melbourne and Hanley, Routledge & Kegan P. Editors, 1984. 20. Potra, G., Contribuţiuni la istoricul ţiganilor din România, Bucureşti, Editura Curtea Veche, 2001. 21. Surdu, M., Surdu, L., Probleme ale unor şcoli din rural – un model centrat pe încrederea în şcoală, în „Calitatea Vieţii”, Bucureşti, nr. 3, 2003. 22. Surdu, L., Monitorizarea aplicării măsurilor împotriva segregării şcolare în România, Raport de monitorizare realizat pentru organizaţia Romani Criss, Bucureşti, Editura MarLink, 2008. 23. Tajfel, H., Turner, J. C., An integrative theory of intergroup conflict, în Austin, W. G. & Worchel, S. (eds.), The Social Psychology of Intergroup Relations, Monterey, CA, Brooks-Cole, 1979. 24. Vigilant, L. G., Williamson, G., The Sociology of Socialization, în Bryant, C. D., Peck, D. st Century Sociology: A reference handbook, London, Sage Publications, 2007. L. (eds.), 21 70 LAURA SURDU 20 25. Zamfir, C., Vlasceanu, L. (coord.), Dicţionar de sociologie, Bucureşti, Editura Babel, 1993. 26. Zamfir, C., Preda, M. (coord.), Romii în România, Bucureşti, Editura Expert, 2002. 27. Wegener, B., Concepts and Measurement of Prestige, în „Annual Review of Sociology”, nr. 18, 1992, pp. 253–280. 28. *** Acces egal la educaţie de calitate pentru romi, Raport de monitorizare – România, Open Society Institute, EU Monitoring and Advocacy Program, Education Support Program, Roma Participation Program, 2007, http://www.eumap.org. 29. *** Raportul EU-MIDIS, Date în obiectiv. Primul raport. Romii, 2009, http://www.edrc.ro/ docs/docs/cercetari/EU-MIDIS_ROMA_RO_2008.pdf. he phenomenon of social prestige is corresponding, at a first glance, only to a social positive identity of an individual. T However, prestige also has a negative element and it could be used like bad or negative reputation. The individual who has a negative reputation is probably to be stigmatized. I identified the Roma population from Romania as being stigmatized because of both historical as well as social circumstances. The ways of construction and de-construction of stigma in the case of Roma are personal and social, too. Stygma consciousness is always perceived with various levels of intensity. Keywords: social identity, social prestige, reputation, stygma, discrimination. 